Kas leidsid manipuleeritud foto? – Propastop
29.01.2023
Aasta esimeses pildimängus kutsusime tuvastama võltsitud fotot. Kas manipuleeritud on Venemaa või Ukraina lipuga lennuki pilt?
Õige vastus
Lahenduskäik
Võltsitud fotosid aitab tuvastada Propastopi tööriistakastis asuv instrument nimega Forensically. Võltsingu paljastab ELA ehk Error Level Analysis. See näitab, et Venemaa lipuga fotol (ülemine pilt) on lipu osa muust kujutisest erineva resolutsiooni ja müratasemega. Järelikult on Venemaa lipp lisatud fotole hiljem. Ukraina lipuga fotol on müratase palju ühtlasem.
Sarnaseid tööriistu on internetis veel teisigi, näiteks Foto Forensics või Fake Image Detector.
Kinnitus lahendusele
Õigeks vastuseks ei piisa fotode analüüsist, vaid leida tuleb ka sõltumatust allikast kinnitus. United24 guugeldamine leiab viite, et lennukile Ukraina lipu lisamine on president Volodõmõr Zelenskõi initsiatiiv Ukrainale annetuste kogumiseks.
Varasemad sarnased ülesanded leiad otsisõnaga “Pildimäng” või samanimelisest rubriigist.